साइबर क्राइम का शिकार होने पर पीडि़त व्यक्ति अपने नजदीक के पुलिस स्टेशन से संपर्क करते हैं। ऐसे में केस दर्ज करने के बजाय थानेदार अक्सर लोगों को टरका देते हैं। दूसरी जगह का घटनास्थल बताकर वहां जाने की सलाह देते हैं। अगर कैंट एरिया के सिविल लाइंस में रहने वाले व्यक्ति का पैसा नोएडा में निकल गया तो उसे नोएडा में जाकर रपट दर्ज कराने की सलाह दी जाएगी। थानों के इस चक्कर पीडि़त भटकते रह जाते हैं। पुलिस की भागदौड़ का मौका पाकर जालसाज लोगों के अकाउंट से पूरी रकम निकाल लेते हैं। ऐसे में फौरी कार्रवाई के लिए डीजीपी ने पीडि़त के अपने थाने पर केस दर्ज कराने की व्यवस्था शुरू कराई है।